<classify> Baada ya kipigo cha mabao 2-0, kutoka kwa watani wao wa jadi Yanga, Simba iliharibu rekodi ya kushinda mechi saba mfululizo ilizoshinda chini ya Mayanja raia wa Uganda.Akizungumza na gazeti hili Mayanja, alisema kipigo cha Yanga kimepoteza heshima waliyokuwa nayo kabla ya mchezo huo na anachokifanya kwa sasa ni kuhakikisha wanarudi kwenye kiwango chao ili kurudisha imani kwa mashabiki wao.Tupo kwenye maandalizi ya mchezo wa FA dhidi ya Singida United, lakini hali ni tofauti na ilivyokuwa kabla ya mchezo na Yanga, ari ya wachezaji ipo chini na hata heshima na sifa tuliyokuwa nayo kabla ya mchezo huo haipo tena. Kila mmoja anatusema vibaya, lakini hiyo ni changamoto ambayo kama kocha napaswa niipoke na kuifanyia kazi, alisema Mayanja.Kocha huyo alisema kuna mambo mengi ambayo amejifunza baada ya Simba kupoteza mchezo wa Jumamosi, lakini kwa sasa ameyaweka pembeni ili kuhakikisha timu hiyo iliyopo nafasi ya tatu kwenye msimamo wa Ligi Kuu Tanzania Bara inaendelea kutoa ushindani.Alisema haoni sababu ya wao kukata tamaa kwa sababu tofauti iliyopo kati yao na Yanga ni pointi moja, hivyo imani yake ni kwamba kikosi chake bado kina nafasi kubwa ya kubeba ubingwa wa Tanzania Bara endapo watachanga vizuri karata zao katika michezo iliyosalia.Nimekuwa nikiongea na wachezaji wangu nikiwasihi wasikate tamaa, kwani kufungwa na Yanga siyo mwisho wa ligi, bado tuna nafasi ya kuwa mabingwa msimu huu kutokana na idadi ya michezo tuliyobaki nayo, hivyo lazima tusahau yaliyopita na tuongeze nguvu katika mapambano yetu ili tushinde mechi zinazofuata,alisema.  <topic>: MICHEZO 